Chiba (prefektura)

thumb|300px|Chiba prefekturako mapa

 Japoniako Honshu uharteko ekialdeko prefektura bat da. 2010ko erroldaren arabera 6.201.046 biztanle ditu. Hiriburua Chiba hiria da.
 
## Historia 
Chibako prefektura 1873ko ekainaren 15ean ezarri zen, Kisarazu eta Inba prefekturen bat egitetik.

1923an, lurrikara bortitz batek txikizio handiak eragin zituen lurraldean, batez ere Bōsō penintsularen parterik hegoaldekoenean, eta 1.300 pertsona hil ziren.

1930eko hamarkadan, prefekturako iparraldean eta erdialdean eskala handiko produkzio militarrerako gune bilakatu zen, eta base militarrak eta gotorlekuak eraiki ziren. Bigarren Mundu Gerran, Estatu Batuek su-bonbez eraso zioten, batez ere Chiba eta Chōshi hiriei, eta prefekturako iparraldeko industria-egitura eta azpiegituren parte handi bat birrindua izan zen.

Gerra ondoren, industriaren hedatze-plan zehatzak egin ziren prefekturako iparraldean, eta nekazaritza-produkzioa nabarmen handitu zen prefektura osoan lurraren erreformak egin ondoren. Prefekturaren ipar-ekialdeko hiriak, Tokiotik gertu daudenak, trenbidez lotu ziren hiriburuarekin, eta Tokio inguruko lo-hiri bilakatu ziren.

1978an Narita nazioarteko aireportua hasi zen lanean, eta, gaur egun, Chiba prefektura da nazioarteko aireko trafikoa Japoniara sartzeko bide nagusia.

## Geografia 
Chiba prefekturaren mugak hauek dira: iparraldean, Ibaraki prefektura; mendebaldean, Tokio eta Saitama prefekturak; ekialdean, Ozeano Barea; eta hegoaldean, Tokioko Badia.

Chibaren parterik handiena Bōsō penintsulan dago. Arroza egiteko toki egokia da, batez ere ekialdeko kostaldea.

## Ekonomia 
Chiba prefektura Japoniako gunerik industrializatuenetako bat da. Bigarren Mundu Gerraren ondoren, manufaktura-industria azkar hedatu zen, eta, gaur egun, industria petrokimikoa, kimikoa, altzairugintza eta makinagintza dira industria-sektore nagusiak.
Nekazaritza ere oso garatuta dago; batez ere, barazkiak, artoa, arroza eta kakahueteak ekoizten dira.

## Hiriak eta herriak 
### Hiriak 
* **Hiri handienak**
# Chiba (hiriburua, 962.130 biztanle)
# Funabashi (609.081 bizt.)
# Matsudo (484.639 bizt.)
# Ichikawa (474.926 bizt.)
# Kashiwa (404.079 bizt.)
# Ichihara (279.601 bizt.)

* **Chiba prefekturako hiri guztiak:**

* Abiko
* Asahi
* Chiba (hiriburua)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa

* Katori
* Katsuura
* Kimitsu
* Kisarazu
* Matsudo
* Minamibōsō
* Mobara
* Nagareyama
* Narashino
* Narita
* Noda
* Ōamishirasato
* Sakura

* Sanmu
* Shiroi
* Sodegaura
* Sōsa
* Tateyama
* Tomisato
* Tōgane
* Urayasu
* Yachimata
* Yachiyo
* Yotsukaidō

### Herriak barrutika sailkatuta 
## Ondasun nabarmenak 
* Chibako folk museoa.
* Manman-ji tenplua (Matsudo)
* Hokekyō-ji tenplua (Ichikawa)
* Katori santutegia
* Tateyamako gaztelua
* Chibako kaiko dorrea
* Nokogiri mendia
* Chibako Zientzia eta Industria museoa

## Iruditegia 

Irudi:View from Chiba Port-Tower East.jpg|Chiba.
Irudi:Folk museum in Chiba.JPG|Chibako folk museoa.
Irudi:Chiba Port Tower 20111211.jpg|Chibako kaiko dorrea.
Irudi:LaLaport TOKYO-BAY.jpg|Funabashi.
Irudi:Manmanji-temple.jpg|Manman-ji tenplua (Matsudo).
Irudi:Hokekyouji.jpg|Hokekyō-ji tenplua (Ichikawa).
Irudi:Iinuma-kannon,Enpukuji-temple,Choshi-city,Japan.JPG|Enpuku-ji tenplua (Chōshi).
Irudi:Katori-jinguu-shrine-haiden,katori-city,japan.JPG|Katori santutegia.
Irudi:Tateyamajho.JPG|Tateyamako gaztelua.
Irudi:Estuary of Tone river 20081229.jpg|Tone ibaiaren itsasoratzea Chōshi herrian.
Irudi:Sunosaki aerial photo.jpg|Sunosaki lurmuturra (Tateyama).
Irudi:Jigoku nozoki.jpg|Infernuaren ikuspegia (Nokogiri mendia).
Irudi:KamogawaBeach.JPG|Kamogawako hondartza.
Irudi:Narita International Airport, Terminal 1.JPG|Narita nazioarteko aireportua.
Irudi:Chiba Museum of Science and Industry.jpg|Chibako Zientzia eta Industria museoa.

## Hiri senidetuak 
* 

## Kanpo estekak 
* Chiba prefekturako webgune ofiziala